Eskutitzean adierazten denez, gutxienez beste lau garaje-plazaren titularri ere kalteak eragiten dizkiela jakinarazi dio administratzaileak auzokideari. Hurrengo jabekideen batzarrean titular horiek adiskidantzazko irtenbidea bilatzeko aukera izan dezakete. Horrela ez izatekotan eta jabekideen komunitatea epaiketara joateko prest baldin badago, batzarrean komunitate-buruari horretarako baimena eman behar zaio; orduan, administratzaileak, horrelako erabakiak hartu ahal izateko deialdia eta eguneko gai-zerrenda prestatu beharko ditu. Eragindakoak ere badu epaitegietara jotzea, dela bere kabuz, dela gainerako kaltetuekin batera. Epaiketan, elementu komunen inbasioa eta eragindako kalteak frogatu beharko dira. Akta-Liburuan jasotzeaz gainera, egoeraren berri notario batek egiaztatzea ere interesgarria izan daiteke.